stanford-oval/wikipedia huggingface dataset:
רחוב הפחד – חלק 1: 1994
עלילת הסרט

הסרט נפתח ברציחתה של נערה העובדת בחנות ספרים, התר ווטקינס, על ידי ידידה, ראיין, שלפני כן לא הראה שום אינדיקציה לכך שהוא מתכנן להרוג אותה. לאחר שהרג אותה ואת עובדי הקניון האחרים, הוא נורה בראשו על ידי שריף ניק גוד, שהוזעק לזירה. בעוד התקשורת מדווחת על הטבח בקניון כנורמה עבור תושבי שיידיסייד, אוהיו, אותה היא מכנה "בירת הרצח של ארצות הברית", העיירה הסמוכה לה, סאניווייל, נחשבת להפכה הקוטבי, מכיוון שהיא נחשבת לאחת העיירות העשירות והבטוחות ביותר במדינה. רבים מבני הנוער המתגוררים בשיידיסייד מאמינים שעיירתם אחוזת דיבוק על ידי שרה פיר, מכשפה שהטילה קללה על העיירה לפני שהוצאה להורג בגין כישוף בשנת 1666.
בניגוד לחבריה לספסל הלימודים, דינה ג'ונסון אינה מאמינה באגדות האורבניות על קללת המכשפה, מכיוון שהיא עסוקה מדי בתחזוק משק הבית ובטיפול באחיה הצעיר, ג'וש, שמבלה את כל זמנו באינטרנט. במקביל, חבריה של דינה, קייט וסיימון מתפרנסים ממכירת סמים, ואילו דינה עצמה נאבקת להתמודד עם רגשותיה בעקבות פרידתה מסם, שעברה לסאניווייל. השתיים נפגשות שוב במהלך אירוע אזכרה שמתקיים בסאניווייל לזכר קורבנות הטבח בקניון, אך מידרדר במהירות לקטטה נגד תלמידי שיידיסייד. במהלך ניסיונה של דינה להשיב להם כגמולם, היא גורמת בטעות לתאונת דרכים במהלכה סם נפגעת ומוחשת לבית החולים. עם זאת, לפני שהיא נלקחת משם, סם מקבלת חיזיון העוסק בשרה פיר. בלילה שלאחר מכן, דינה וחבריה נרדפים על ידי רוחותיהם של מספר מהרוצחים הגרועים ביותר של שיידיסייד, המשמשים כשליחיה של שרה פיר. אף על פי שבתחילה דינה וחבריה חושדים שמדובר במתיחה נוספת של תלמידי סאניווייל, עד מהרה הם מבינים את טעותם לאחר שאירע טבח נוסף בבית החולים בו סם מאושפזת. לאחר שהקבוצה שומעת על החיזיון שסם קיבלה, היא מבינה שתאונת הדרכים השחיתה בשוגג את קברה של שרה פיר וכי סם נגעה בעצמותיה. הקבוצה אף מבינה כי רוחותיהם של הרוצחים מעוניינים רק בסם וכי לא ניתן לעצור אותם על ידי קבורת גופתה של שרה פיר מחדש או השמדתם.
דרך אוסף גזירי העיתונים של ג'וש על מעשי הטבח בשיידיסייד, הקבוצה מבינה שמאחד מעשי הטבח שאירעו, במחנה הקיץ "נייטווינג" במהלך שנות ה-70, נותרה ניצולה יחידה. בעוד חברי הקבוצה מותקפים על ידי שליחי המכשפה, דינה מתקשרת אל הניצולה בתקווה לקבל תובנה לדרך להיפטר מהמכשפה, אך מגיעה אל המשיבון. ג'וש מציין כי בגזיר העיתון מוזכר כי הניצולה נפטרה והוחזרה לחיים. דינה וחבריה מחליטים שעליהם לנסות זאת עם סם וללכת לסופרמרקט הסמוך על מנת להשתמש בתרופות בבית המרקחת שלהם. בסופרמרקט, סם מקיאה את הגלולות, ואילו סיימון וקייט נרצחים על ידי רוחותיהם של הרוצחים. בלית ברירה, דינה מטביעה את סם, ומצליחה להביא לנסיגתם של שליחי המכשפה, ולאחר מכן מצליחה להחזיר את סם לחיים באמצעות שילוב של מזרקי אפיפן וביצוע תהליך החייאה.
לאחר מכן, המשטרה מחליטה להטיל את האשמה לאירועים בסופרמרקט על סיימון וקייט, מכיוון שהיו ידועים כמוכרי סמים, ובהיותם מתים, לא יוכלו לסתור את הנרטיב שהמשטרה בנתה. סם ודינה שבות לצאת ביחד ויוצאות כזוג בפומבי. מאוחר יותר באותו לילה, בעוד סם נמצאת בביתה, דינה מקבלת שיחה מהניצולה מהטבח שאירע במחנה, שמזהירה אותה שאין מנוס מהמכשפה. להפתעתה, דינה מותקפת על ידי סם, שמתגלה כאחוזת דיבוק על ידי שרה פיר, אך מצליחה להכניע אותה, ומבטיחה לג'וש שהיא תחזיר את סם למצבה הקודם.
צוות השחקנים והדמויות

קיאנה מדירה – דינה ג'ונסון
אוליביה סקוט וולש – סמנתה "סם" פרייזר
בנג'מין פלורס ג'וניור – ג'וש ג'ונסון, אחיה הצעיר של דינה.
ג'וליה רוולד – קייט שמידט, מעודדת וחברתם הטובה ביותר של דינה וסיימון, העוסקת במכירת סמים עם סיימון.
פרד השינגר – סיימון קליבודה, חברן הטוב ביותר של דינה וקייט, המשמש כקמע של נבחרת הפוטבול של שיידיסייד ועוסק במכירת סמים יחד עם קייט.
אשלי צוקרמן – ניק גוד, השריף המחוזי של מחוז יוניון ואחיו הגדול של ויל.
דארל בריט-גיבסון – מרטין פ. פרנקלין, השרת של קניון שיידיסייד.
ג'ורדין דינטלה – רובי ליין, נערה שנאחזה דיבוק על ידי שרה פיר.
ג'ורדנה ספירו – מרי ליין, אמה של רובי ואחות לשעבר במחנה "נייטווינג".
ג'רמי פורד – פיטר, סטודנט ושחקן פוטבול המתגורר בסאניווייל.
מאיה הוק – התר ווטקינס, סטודנטית בתיכון שיידיסייד, שנרצחת על ידי ראיין.
דייוויד ו. תומפסון – ראיין טורס עובד בקניון שיידיסייד וידידה של התר, שנאחז דיבוק על ידי שרה פיר והופך לרוצח במסכת הגולגולת.
שרלין אמויה – רייצ'ל תומפסון, תושבת סאניווייל שקונה בקניון שיידיסייד.
גיליאן ג'ייקובס – כריסטין "זיגי" ברמן, הניצולה היחידה ששרדה את הטבח במחנה "נייטווינג" בשנת 1978.
מתיו זוק – ויל גוד, ראש עיירת סאניווייל ואחיו הצעיר של ניק.
אליזבת סקופל – שרה פיר, מכשפה שהוצאה להורג בשנת 1666 באשמת כישוף על ידי תושבי שיידיסייד.
אריק מנדנהול – האח בדי
טוד אלן דורקין – השוטר קפינסקי
לייסי קאמפ – גברת פרייזר, אמה של סם.
הפקה

ב-9 באוקטובר 2015, האתר "TheWrap" דיווח על הפקת סרט שיתבסס על סדרת הספרים באותו השם מאת הסופר ר. ל. סטיין על ידי חברות ההפקה פוקס המאה ה-20 ו-Chernin Entertainment. ב-13 בפברואר 2017, הוכרז שהתסריטאי קייל קילן יכתוב את התסריט לסרט. הסרט עתיד להיות הראשון שיופץ כחלק מטרילוגיית סרטים שיתרחשו ברחוב פחד בתקופות זמן שונות. "הוליווד ריפורטר" כתב שתוכנית ההפקה היא לצלם את הטרילוגיה בשיטת גב-אל-גב, ולהוציא את הסרטים חודש זה אחרי זה בנפרד. הבמאית לי ג'ניאק תביים את הסרט, ובמקביל תעזור בכתיבת התסריט של קילן יחד עם פיל גרזיאדי. בינואר 2019, נמסר שג'ניאק תביים את הסרטים הראשון והשלישי, ואילו הבמאי אלכס רוס פרי יביים את הסרט השני. עם זאת, במרץ 2019, נודע שג'ניאק תביים את כל הטרילוגיה בעצמה.
בפברואר 2019, נודע שהשחקניות קיאנה מדירה ואוליביה וולש לוהקו לדמויותיהן של לסביות מתבגרות המנסות "לנווט את מערכת היחסים המורכבת שלהן כאשר דעתן מוסחת על ידי הזוועות המטורפות של העיירה הקטנה שלהם, שיידיסייד". שתי הדמויות הן מתקופות זמן שונות, כאשר אחת מהן מאמצע שנות התשעים, והשנייה משנות ה-1600. במרץ 2019, בנג'מין פלורס ג'וניור, אשלי צוקרמן, פרד השינגר, ג'וליה רוולד וג'רמי פורד הצטרפו לצוות השחקנים. במאי 2019, דארל בריט-גיבסון לוהק לצוות השחקנים.
במרץ 2019, צילומי הטרילוגיה החלו באיסט פוינט, ג'ורג'יה. בהמשך החודש, הצילומים התקיימו גם באטלנטה, ג'ורג'יה. באוגוסט 2019, הצילומים התקיימו בעיירת רוטלדג'. הצילומים הסתיימו בספטמבר 2019.
הפצה

במקור, הסרט התעתד לאקרנים במהלך שנת 2020. כשהוא נשאל על הפצת הסרט, סטיין ציין שהסרט עתיד לצאת במהלך יוני, ואילו שני הסרטים הבאים יצאו לאקרנים בשני החודשים הבאים לאחר מכן. לאחר מכן, נודע שהסרט אכן התעתד לעלות לאקרנים ביולי 2020, אך בעקבות התפרצות מגפת הקורונה, עלייתו לאקרנים בוטלה. באפריל 2020, נודע שחברת ההפקה "Chernin Entertainment" סיימה את העסקה שלה עם פוקס המאה ה-20, וחתמה על חוזה הפצה מול נטפליקס.
ב-11 באוגוסט 2020, נמסר שנטפליקס רכשה את זכויות ההפצה של טרילוגיית "רחוב פחד" ושבכוונתה להפיץ את הטרילוגיה החל מקיץ 2021, תוך שמירה על האסטרטגיה המקורית להפיץ את שלושת הסרטים חודש בזה אחר זה.
ב-19 במאי 2021, נמסר שהסרט עתיד לעלות לשידור בכל הפלטפורמות של נטפליקס ב-2 ביולי 2021.
הערות שוליים

↑  Sneider, Jeff (October 9, 2015). "'Goosebumps' Author R.L. Stine's 'Fear Street' Books Headed to Big Screen (Exclusive)". TheWrap. Retrieved March 11,2019.
↑  Sneider, Jeff (February 13, 2017). "Kyle Killen to Write R.L. Stine's "Fear Street" Movie for Fox, Chernin (Exclusive)". The Tracking Board. Retrieved March 11, 2019.
↑  Kit, Borys (July 13, 2017). "Fox Developing R.L. Stine's 'Fear Street' as Theatrical Movie Series Released Months Apart". The Hollywood Reporter. Retrieved March 11, 2019.
↑  McNary, Dave (July 13, 2017). "R.L. Stine's 'Fear Street' in Development for Three Fox Movies". Variety. Retrieved March 11, 2019.
↑  Alex Ross Perry to Direct ‘Fear Street 2’ for R.L. Stine Trilogy
1 2  Vlessing, Etan (March 27, 2019). "Ashley Zukerman, Fred Hechinger, Julia Rehwald, Jeremy Ford Join Fox's 'Fear Street' Trilogy". The Hollywood Reporter. Retrieved March 27, 2019.
↑  Sneider, Jeff (February 27, 2019). "Exclusive: R.L. Stine's 'Fear Street' Trilogy to Star Kiana Madeira, Olivia Welch". Collider. Retrieved March 11, 2019.
1 2  ‘Fear Street’: Benjamin Flores, Jr. Joins Fox and Chernin Entertainment’s R.L. Stein Adaptation
↑  N'Duka, Amanda (May 21, 2019). "Darrell Britt-Gibson Cast In 'Fear Street'; 'On My Block's Jason Genao Joins 'Film Fest'; Stelio Savante In 'Lapham Rising'". Deadline Hollywood. Retrieved May 21, 2019.
↑  Williams, Dorjan (March 13, 2019). "East Point has nothing to fear but 'Fear' itself". 11Alive.com. Retrieved March 13, 2019.
↑  Whisenhunt, Dan (April 23, 2019). "North DeKalb Mall lives again on the big screen". Decaturish.com. Retrieved May 3, 2019.
↑  Capelouto, J. D. (May 3, 2019). "New Findings: North DeKalb Mall is so empty, it's become a hot spot for filming". The Atlanta Journal-Constitution. Retrieved May 3, 2019.
↑  Walljasper, Matt (August 29, 2019). "What's filming in Atlanta now? Coming 2 America, After We Collided, The Underground Railroad, and more". Atlanta. Retrieved January 11, 2020.
↑  Ho, Rodney (October 10, 2019). "Active Georgia TV/film productions drop to 35 vs. 42 in October 2018". The Atlanta Journal-Constitution. Retrieved January 11, 2020.
↑  Cavanaugh, Patrick (January 25, 2019). "'Fear Street' Movie Based on R.L. Stine Book Snags Director". ComicBook.com. Retrieved March 11, 2019.
↑  McNary, Dave (August 11, 2020). "Netflix Buys R.L. Stine's 'Fear Street' Trilogy From Disney". Variety. Retrieved August 11, 2020.
↑  "Chernin Entertainment, Netflix Sign First-Look Deal for Film". 8 April 2020. Retrieved 22 May 2020.
↑  Fleming Jr., Mike (August 11, 2020). "Will 2021 Be The Summer Of Fear? Netflix Eyes That Slot After Landing R.L. Stine 'Fear Street' Movie Trilogy From Disney & Chernin; Leigh Janiak Directed The Trio". Deadline Hollywood. Retrieved August 11, 2020.
↑  Sperling, Nicole (May 19, 2021)."Binge-Viewing Movies? Netflix Bets on the ‘Fear Street’ Trilogy." .The New York Times. Retrived May 19, 2021.
↑  M. Arbeiter (May 19 2021). "FEAR STREET Movie Trilogy Drops Its Eerie First Trailer" .Nerdist. Retrived May 19 2021.
רובוטיכאן

רובוטיכאן בע"מ היא חברת הזנק ישראלית פרטית המפתחת רובוטים אוטונומיים (בעיקר רחפנים) לשימושים צבאיים ואזרחיים. משרדי החברה שוכנים בפארק התעשייה בעומר.
היסטוריה

החברה נוסדה בשנת 2013 על ידי חגי בלשאי (מנכ"ל), ים גבע (מדען ראשי), אלי בן אהרון (יו"ר) ודויד שפיר. החברה רשומה בישראל ולה משרדים ואולם יצור בפארק התעשייה בעומר.
החברה החלה את דרכה כחברה לשירותי הנדסה בתחום הרובוטים. במהלך השנים צברה החברה ידע ופיתחה מוצרים ייחודיים. רובוטיכאן צמחה כחברה במימון עצמי ולא גייסה מימון חיצוני.
נכון לעשור השלישי של המאה ה-21 החברה מציעה שירותי הנדסה ופיתוח, מפתחת ומייצרת מוצרים בתחום הרובוטיקה.
מוצרי החברה > Rooster

ה־Rooster (תרנגול) הוא שילוב של רחפן ורובוט מתגלגל. הייעוד העקרי שלו הוא סריקה של חללים שהגישה אליהם קשה או מסוכנת. נמצא בשימוש יחידות מיוחדות של צה"ל. בתחום האזרחי הרובוט משמש לסריקת חללים מזוהמים (קרינה או גזים רעילים) או קשים לגישה (גשרים, תעלות וכדומה).
מוצרי החברה > Sphera

מוצר תוכנה המשמש לאימון ותרגול בהפעלת הרובוטים של רובוטיכאן ורובוטים אחרים העומדים בתקן ROS2 (פרוטוקול לשליטה ברובוטים בזמן אמת). ה־Sphera מציגה סביבת עבודה תואמת לסביבה המבצעית בה יפעל הרובוט. המוצר נמכר כחלק ממערכת ה־Rooster או כמוצר נפרד.
מוצרי החברה > Goshawk

רחפן אוטונומי מהיר המיועד לסייע לכוחות שיטור בהגעה מהירה לאזורי אסון והעברת מידע ליחידות העורפיות. בנוסף, הרחפן נועד לנטרל איומים מרחפנים עוינים.
מוצרי החברה > פעילות החברה

על פי הפרסומים, בשנת 2024 החברה מכרה לצבאות נאט"ו ולצה"ל 50 מערכות בהיקף של עשרות מיליוני שקלים. כל מערכת כוללת שלוש יחידות Rooster ויחידת שליטה ובקרה המאפשרת לשלוט בשלושת הרחפנים (יחידת Sphera).
הערות שוליים

↑  About us, אתר Robotican (באנגלית אמריקאית)
↑  Bootstrapping Definition, Strategies, and Pros/Cons, Investopedia (באנגלית)
↑  התרנגול – רחפן רובוטי היברידי חדש תוצרת "רובוטיכאן" בשימוש צה"ל בלחימה ברצועת עזה | Israel Defense, באתר www.israeldefense.co.il, ‏2024-01-18
↑  What Is ROS2?, Wind River (באנגלית)
↑  Ariel Grossman, Israeli Startup Unveils ‘First Responder’ Drones For Accident Sites, NoCamels, ‏2023-07-19 (באנגלית אמריקאית)
↑  דין שמואל אלמס, ‏טכנולוגיית יירוט הרחפנים הרוסית החדשה שקיימת גם בישראל, באתר גלובס, 24 ביוני 2024
↑  איל בוגוסלבסקי, רובוטיכאן מכרה עשרות מערכות רובוטיות לצבאות נאט”ו ולצה”ל בהיקף של עשרות מיליוני שקלים, באתר israeldefense, ‏3.9.2024
רעידת האדמה לומה פריאטה בסן-פרנסיסקו (1989)

| --- | --- |

 תאריך התרחשות:  17 באוקטובר 1989 
 שעה:  17:04
 מגניטודה:  6.9
 הרוגים:  63 
 פצועים:  3,757 
 נזק:  5,800,000,000 דולר אמריקאי 
 קואורדינטות:  37°02′24″N 121°52′37″W﻿ / ﻿37.04°N 121.877°W﻿ / 37.04; -121.877
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה לומה פריאטה בסן-פרנסיסקו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה לומה פריאטה בסן-פרנסיסקו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרעידת האדמה לומה פריאטה בסן-פרנסיסקו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרעידת האדמה לומה פריאטה בסן-פרנסיסקו
 
איור 1: מפה המתארת את מיקום מוקד הרעידה (בכוכבית), ועוצמות תאוצות הקרקע המקסימליות וכפועל יוצא מכך, את דרגות העוצמה הסייסמית במרחב. העוצמה המקסימלית הייתה IX בסולם מרקאלי המתוקן (MMI).
רעידת האדמה "לומה פריאטה" שפגעה בעיקר בסן-פרנסיסקו ובמפרץ מונטריי, התרחשה ב-17 באוקטובר 1989 בשעה 17:04. הרעידה הייתה בגודל של 6.9 בסולם המומנט ומוקדה היה כ-16 ק"מ מצפון-מזרח לעיר סנטה קרוז (אנ'), בסמוך לפסגת ההר "לומה פריאטה (אנ')" שהוא ההר הגבוה ביותר ברכס סנטה-קרוז (אנ') (ראו איור 1). הרעידה גרמה ל-63 הרוגים ו-3,757 פצועים מהם 400 קשה. היא נחשבת לרעידת האדמה השישית במדד היקף הנזקים שהגיע ל-10 מיליארד דולר.
רעידת אדמה חזקה נוספת התרחשה באזור בשנת 2014.
גאולוגיה וסייסמולוגיה

רעידת האדמה התרחשה על אחד המקטעים של מערכת השבירה של העתק סאן אנדריאס. מקטע זה לא היה פעיל באופן יחסי מאז רעידת האדמה הגדולה שהתרחשה בסן-פרנסיסקו בשנת 1906 ואשר הרסה את העיר מן היסוד. בשנת 1988 מקטע זה זוהה על ידי הסקר הגאולוגי של ארצות הברית כבעל הסתברות של 30% ליצירת רע"א בגודל של 7 ומעלה בסולם ריכטר או המקבילים לו ב-30 השנים הבאות. על כן, נוצר במקטע זה פער סייסמי אשר גושר רק במידה חלקית ברעידה זו והשאיר את אזור רכס סנטה קרוז מוּעד לרע"א הרסנית בעתיד הקרוב. ההחלקה היחסית לאורך השבר ברעידה זו הייתה בעוצמה של 2.3 מ' לאורך של 35 קמ' ובעומק של 19 קמ' מתחת לפני השטח. העתק סן-אנדריאס הוא ביסודו בעל תנועה יחסית אופקית, בה הלוח הצפון-אמריקאי נע דר'-מזרחית ביחס ללוח הפסיפי שנע ביחס אליו לכיוון צפ'-מערב. אך ברעידה זו התברר שלמקטע זה יש גם אלמנט סמוך של רכיב אנכי אלכסוני של שבר הפוך (תוצר של לחיצה) שפעל ברעידה זו.
רעידת האדמה הזו, הביאה לנזקים בהיקף הגדול פי 5 מהרעידה שהרסה את סן-פרנסיסקו בשנת 1906, וזאת למרות שהרעידה הנוכחית הייתה קטנה יותר, קצרה יותר במשכה, ורחוקה יותר מהעיר (ראו גם איור 2). הסיבה לכך היא כלל עולמית - במהלך המאה ה-20 הגידול באוכלוסייה + התקדמות הטכנולוגיה מגדילים את הנזק בצורה מעריכית. הרכוש לנפש בעולם, גדל ב-10% מידי עשור. זהו ערך ממוצע, ועל כן לגבי מטרופולין מערבי כמו סן-פרנסיסקו, מדובר בערך ממעיט.
בהקשר לנזק גדול זה, יש לציין שאחת הסיבות הטבעיות העיקריות לכך, היא הגברות ניכרות בתאוצות הקרקע המקסימלית ותופעות של התנזלות באזור מפרץ מונטריי ובאזור המרינה של סן-פרנסיסקו. זאת עקב הימצאותם של: משקעים נחליים בלתי מלוכדים המהווים את המצע הסלעי במפרץ מונטריי, וחומר מילוי שבעזרתו ייבשו קטעים מהאוקיינוס השקט הצמוד לחוף בסן-פרנסיסקו כדי להרחיב את אזור המרינה שם. אלה יצרו מצבים של תגובת אתר סייסמית שמתבטאת בתאוצות קרקע מקסימליות גדולות בהרבה מהצפוי על פי המרחק מהמוקד, וכפועל יוצא בעוצמות סייסמית גבוהות באותה מידה: דהיינו, חומרת נזקים גדולה במקומות מרוחקים יחסית מהמוקד, בעוד באזורים קרובים בהרבה, חומרת ההרס הייתה פחותה. תופעה זו התגלתה לראשונה 4 שנים קודם לכן, ברעידת האדמה במקסיקו-סיטי שהתרחשה בשנת 1985.
כ-400 גלישות קרקע וסלע התרחשו באזור האפיצנטר. הרעידה התרחשה אחרי 4 שנות בצורת, ועל כן הסיכון לתופעות אלה היה מופחת, אך אזור האפיצנטר הררי ובעל שיפועים חדים, ועל כן תופעות אלה אירעו בכל זאת. כביש מס' 17 (אנ') שנמצא מצפ'-מערב לאפיצנטר נחסם לכמה שבועות עקב המפולות. אלה גם התרחשו במצוקים שלאורך חוף האוקיינוס השקט באזור. זאת בנוסף לתופעות ההתנזלות המתוארות לעיל.
נפגעים ונזקים

רוב ההרוגים ברעידה (42) היו מקרב אלה שהשתמשו בכביש המהיר ע"ש אדמירל נימיץ מסן-פרנסיסקו לאוקלנד (הכביש הבין-מדינתי 880 (אנ')), בקטע של הכביש ברחוב סייפרס (אנ'). קטע זה שהיה מורכב משני מפלסים של כביש, האחד מעל משנהו, קרס (ראו התמונה באיור 3), ומחץ את הרכבים שהיו באותה עת במפלס התחתון, "והפיל" לתהום שנוצרה, את הרכבים שנסעו במפלס העליון. גם המפלס העליון ב"גשר המפרץ סן פרנסיסקו–אוקלנד" המחבר את סן-פרנסיסקו עם אוקלנד (כביש מס' 80) קרס, אך שם נהרגה אשה אחת בלבד. התמונות באיור 4 ו-5 ממחישות את הסיבה להבדל - קריסה מקומית בלבד של המפלס העליון בגשר המפרץ, מול קריסה כללית בגשר שברחוב סייפרס.
בהקשר לקריסת שני הגשרים הנ"ל חשוב לציין, שרעידת האדמה התרחשה כאשר בסן-פרנסיסקו התקיים משחק הגמר על אליפות צפון אמריקה (בשפתם אליפות העולם) בכדור בסיס (Baseball). שתי הקבוצות המשחקות היו מהאזור: "סן פרנסיסקו ג'איינטס" ו"אוקלנד אתלטיקס". זו הייתה סיבה מרכזית לדלילות התנועה על הכבישים מכיוון שרוב האוכלוסייה שהתה בבתים ובמועדונים ובארים, וצפו במשחק, כפי שמקובל בארצות הברית מימים ימימה בעת משחקי גמר בספורט פופולרי כל כך. לוּלא משחק זה, ניתן לשער שהיקף הנפגעים היה גדול הרבה יותר. "בזכות" האירוע הזה, רעידת האדמה הזו זכתה להיות הראשונה בארצות הברית ששודרה בשידור חי - השידור שסקר את המשחק, ואשר הרעידה הורגשה במהלכו היטב, גם אם לא גרמה לנפגעים רבים של ממש.
בסכ"ה רעידת האדמה גרמה לנזקים נרחבים ביותר בסן-פרנסיסקו ובמחוזות שמצפון, מדרום וממזרח לה. מדובר במחוזות "אלאמדה" (אנ'), סן-מטאו(אנ'), סנטה קלרה, סן-בניטו (אנ'), סנטה-קרוז (אנ'), ומונטריי. 12,000 בתי מגורים ו-2,600 בתי עסקים נהרסו. נזק רב נגרם לדרכי תחבורה ראשיים: 8 כבישים מדינתיים ובין-מדינתיים ניזוקו קשה, וצריך היה להרוס קטעים מהם ולסלול מחדש. מדובר בכביש 80 (אנ'); כביש 880 (אנ'); כביש 17 (אנ') ; כביש 280 (אנ') ; כביש 101; כביש 480 (אנ') ; ו-כביש מס' 1, חלקם מן המפורסמים שבכבישי העולם עקב היותם כבישים נופיים מומלצים במדריכי טיולים רבים. גם מערכות הרכבות: הלאומית, המדינתית והמקומית ניזוקו ושדות התעופה, אך לתיקונן נדרשו ימים בודדים ואפילו שעות, להבדיל מהכבישים. האזור כולו עשיר בגשרים המגשרים מעל גופי המים הרבים המאפיינים אותו. רבים מהם נזקקו לחיזוק מיוחד בפני רעידות האדמה הבאות - סיבה נוספת למשך הזמן הארוך שנמשכו עבודות השיקום בתחבורה היבשתית.
ראו גם

רעידת אדמה
תגובת אתר סייסמית
ביאורים

↑  מקובל בעולם המדעי לקרוא לרעידת אדמה גדולה, בשם האתר הקרוב ביותר למוקדהּ.
↑  זוהי הסתברות גבוהה מאד יחסית. תקן הבנייה כנגד רעידת אדמה בכל ארצות המערב מבוסס על רעידת אדמה היפותטית, שההסתברות להתרחשותה לפחות פעם אחת ב-50 שנה היא 10%, וכאן מדובר על הסתברות של 30% ועל פרק זמן קצר בהרבה. ראו עלתקן הבנייה בהקשר הזה באתר המכון הגאולוגי.
הערות שוליים

↑  מירה עוואד, ‏שלא נדע כמוהן: 10 רעידות האדמה היקרות בכל הזמנים, באתר גלובס, 19 במרץ 2011
↑  ,Bakun, W. H., Prescott, W. H,, Loma Prieta Earthquake, U.S.G.S, Professional Paper 1550 - Earthquake Occurence
↑  Yeats, R. (2012), Active Faults of the World. Cambridge University Press, pp. 80–83, 89–92
1 2  USGS. San Andreas Fault, chapter 1, p. 5. "Comparison of the Bay Area Earthquakes: 1906 and 1989." Retrieved August 31, 2009.
↑  ,Bakun, W. H., Prescott, W. H,, Loma Prieta Earthquake, U.S.G.S, Professional Paper 1551 - Earthquake Occurence
↑  Windmiller, Joel. "Cypress Viaduct Freeway". Archived from the original on July 7, 2009. Retrieved August 29, 2009.
↑  Hager, Philip (May 1, 1991). "Claim Settled in the Only Quake Death, Injury on Bay Bridge". Los Angeles Times.
↑  10-17-1989 San Francisco Earthquake - First Minutes (KGO TV)
↑  Egelko, Bob (October 18, 1989). "Earthquake leaves behind urban travel nightmares". Nashua Telegraph.
↑  San Francisco earthquake of 1989, U.S, .Britannica, Encyclopedia
| --- | --- |
בקרת זהויות :  NLI: 987007559177805171  LCCN: sh2003006457 
איור 2: השוואה בין אורך השבר שפעל ברעידת האדמה שהרסה את העיר בשנת 1906, לבין רעידת האדמה לומה פריאטה (המקור: הסקר הגאולוגי של ארצות הברית).
איור 3: המחשת התקדמות הגלים הסייסמיים בזמן רעה"א, כאשר הצבעים המשתנים מסמלים את חומרת העוצמה הסייסמית, דעיכתה עם המרחק מהמוקד, והחמרתה באזורים בעלי מצע גאולוגי בלתי מלוכד ורווי במי תהום.
איור 4: קטע הכביש המהיר 880 של רח' סייפרס - ראו טקסט בפרק נפגעים ונזקים.
איור 5: "הקריסה המקומית" ב"גשר המפרץ". השוו את ממדי ההרס עם הגשר שבאיור 3 לעיל.
אופולה

אופולה (פולנית: Opole, ‏האזנהקובץ:Pl-Opole.ogg‏Ⓘ‏; שמה לשעבר בגרמנית: אוֹפֶּלְן, Oppeln) היא עיר הנמצאת בדרום פולין על גדות הנהר אודר. אוכלוסיית העיר מונה 129,553 תושבים והיא בירת פרובינציית אופולה. היא גם בירתה ההיסטורית של שלזיה עלית. בעיר יש מיעוט גרמני גדול יחסית.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעקבות מותו של בולסלאב השלישי (1138), אופולה וכל האדמות שבאזורה נהפכו לדוכסות נפרדת, שבסופו של דבר הייתה שותפה לגורלה של פולין ויותר מאוחר גם לגורלה של שלזיה.
לאחר הפסדה של אוסטריה במלחמה השלזית הראשונה ב-1742, חלקה הגדול של שלזיה, כולל אופולה, נפל לידי פרוסיה. ב-1871 הפכה העיר לחלק מהקיסרות הגרמנית.
יהודי אופולה

היהודים הראשונים גרו ככל הנראה באזור העיר אופולה עוד לפני הקמת העיר בשנים 1211–1217 . בשנת 1840 הקימה הקהילה היהודית בית כנסת ברחוב הוספיטל. באביב 1894 החלה בניית בית כנסת חליפי וחדש, על האי פָּשֶקֶה, בשובל של נהר אודר העובר בעיר. לאור הגידול המהיר של הקהילה היהודית. בית כנסת החדש היה גדול ומפואר, היו בו כ-600 מקומות ישיבה. בתאריך 22 ביוני 1897 נערכה חנוכת בית הכנסת והעברת ספרי התורה מבית הכנסת הישן לחדש. עם הזמן בית הכנסת הישן נמכר במכירה פומבית לחברה להוצאה לאור ועל כן ככל הנראה, הוא שרד את ליל הבדולח והשואה. בשנת 2006 הפך בית הכנסת הישן לאולפן טלוויזיה אזורית של TVP3 Opole (גר'). רשויות העיר מונעות פגיעה בצורתו החיצונית של הבניין.
בשנת 1885 הקהילה היהודית באופולה הייתה בשיאה מבחינת מספר היהודים. בשנה זו חיו בעיר כ־765 יהודים. לאחר השואה קהילת יהודי אופולה לא התאוששה.
ראו גם

בית הכנסת החדש (אופלן)
קהילת יהודי אופולה
הערות שוליים

↑  Historia społeczności | Wirtualny Sztetl, sztetl.org.pl
| --- | --- |
בקרת זהויות :  NLI: 987007555179805171  PLWABN: 9810705782105606  GND: 4075671-3  LCCN: n81103444  MusicBrainz: ba6b5767-f84d-442b-a110-2b289d28212e  NKC: ge130314  VIAF: 132535642   WorldCat (עם VIAF): 132535642
קונפורמיות

ציור של לואי-לאופולד בואיי, 1830
קונפורמיוּת או קוֹנְפוֹרְמִיזְם (בעברית: תַּלְמָנוּת) היא הליכה בתלם, הסתגלות, שינוי בהתנהגות או אמונות של אינדיבידואלים בהתאם לנורמות או כללים הנהוגים בחברה או בקבוצה.
(באנגלית: Conformity מגיעה מהמילה Conform שפירושה התאים או השתלב). זהו מצב שבו אדם מתאים את התנהגותו או את דעותיו לנורמות החברתיות הקיימות ולכללי ההתנהגות המקובלים בנסיבות נתונות, אם באופן אמיתי או מדומה.
מהות הקונפורמיות

הקונפורמיות מושגת על ידי אמצעי פיקוח גלויים וסמויים כאחד וכתוצאה מלחץ חברתי, אמיתי או מדומה, על היחיד/הכלל. בשפת היומיום, השימוש במושג מבוטא בדרך כלל בהקשרים שליליים: קוֹנְפוֹרְמִיסְט (או תַּלְמָנִי) פירושו אופי חלש, מזדנב אחרי אחרים – "שוחה עם הזרם". ישנם הוגי דעות הנוהגים לשבח את הנון-קונפורמיסטים: אותם "זאבים בודדים" המתמידים בדרכם חרף לחצי החברה ומורדים במוסכמות. לעומת זאת, יש הסוברים כי הקונפורמיוּת אינה שלילית, כי לדעתם לא ניתן לקיים חברה תקינה ללא הקונפורמיוּת, המאפשרת סדר ויציבות ולולא התהוותה עלול להיווצר כאוס. למולם ישנם לא מעט הוגים שסוברים שקונפורמיות איננה תנאי הכרחי לחברה תקינה ויציבה. אם כן, קונפורמיות היא התאמה של עמדות, אמונות והתנהגות לנורמות החברתיות. נורמות חברתיות הן סמויות ומוגדרות כחוקים המשותפים לקבוצה של אנשים, הקובעים ומכתיבים את האינטראקציה שלהם לאחרים. למשל, בתחילת שנות ה-2000 מעריצי להקת U2, התארגנו בעצמם ויצרו תור לילי לקניית כרטיסים לקונצרט של הלהקה. כללי המוסר של מעריצי הלהקה בתור היו שכל הקודם זוכה, ורחשו בוז למי שנדחף לתור. ניתן לראות כי חוק זה לא היה כתוב בשום מקום אך הקבוצה נהגה לפי כלל זה. הנטייה להתנהג באופן קונפורמי מתרחשת הן בקבוצות קטנות והן בחברה והיא יכולה להיות תוצר של השפעה לא מודעת או מלחץ חברתי ישיר. קונפורמיות מתרחשת בנוכחות אחרים, אך יכולה להתרחש גם כאשר האדם נמצא לבדו. למשל, אדם יעמוד בצפירת יום הזיכרון גם כאשר הוא נמצא לבד בביתו.
אנשים מתנהגים לעיתים תכופות באופן קונפורמי עקב השאיפה לקבל תחושה של ביטחון מהקבוצה, בעיקר מקבוצה בעלת אותם מאפיינים, כמו קבוצת גיל (קבוצת השווים), תרבות, דת, או סטטוס. התגלמות זו של קונפורמיות נקראת "חשיבת יחד".  "חשיבת יחד" או חשיבה קבוצתית, היא אחת מתופעות הקונפורמיות: נטייתם של חברי הקבוצה לקונפורמיות על ידי אימוץ תפיסה צרה משותפת, "יישור קו" בנושא כלשהו. חוסר הסכמה לאמץ את "חשיבת היחד" יכול להוביל לדחייה חברתית. קונפורמיות לרוב מקושרת לגיל ההתבגרות, אך משפיעה באופן ניכר גם על מבוגרים. 
כאשר קונפורמיות מתרחשת על ידי השפעה חברתית נכונה, היא מאפשרת בשנים הראשונות לחיים ללמוד ולאמץ את ההתנהגות החברתית הנחוצה על מנת להתנהג באינטראקציה עם אחרים בחברה באופן נכון. קונפורמיות משפיעה על היווצרותן ותחזוקן של נורמות חברתיות, ועוזרת לחברות לתפקד באופן חלק וניתן לחיזוי.